‘આ મારી દીકરી સાનવી છે. નવ વર્ષની છે. એને પ્રોબ્લેમ એ છે કે, એ સ્કૂલમાં છેલ્લા છ મહિનાથી કશું બોલતી જ નથી. ઘરે થોડી થોડી વાત કરે. હજુ ગયા વર્ષ સુધી તો બધું બરાબર હતું. એને આમ પણ બોલવા ઓછું જોઇએ. અમારા ઘરમાં વીસેક વર્ષ પછી કોઇ દીકરીનો જન્મ થયો હતો એટલે આખા ફેમિલીની ખૂબ લાડકી છે. એને અમે કોઇ વાતે કમી આવવા નથી દીધી. શહેરની સારામાં સારી ઇન્ટરનેશનલ સ્કૂલમાં અભ્યાસ કરે છે. અમે તો એને એવી સ્કૂલમાં મુકી છે કે જ્યાં ભણવાનું કોઇ ઓવરસ્ટ્રેસ ન હોય. એને હોમવર્ક પણ નથી હોતું. એના કલાસમા ફક્ત પંદર સ્ટુડન્ટ્‌સ છે. બધા ધમાલ મસ્તીવાળા છે. છેલ્લા બે વર્ષથી તો એ કલાસ -કૅપ્ટન પણ હતી, આ વર્ષે કોઇક બીજું છે. તમે એનું રીઝલ્ટ જૂઓ તો કોઇ સબ્જેક્ટમાં A+ ગ્રેડથી ઓછો નથી આવતો. વી આર વેરી હેપ્પી વિથ એકેડેમિક પરફોર્મન્સ.